CELEX: 62013CN0162
Language: fi
Date: 2013-03-29 00:00:00
Title: Asia C-162/13: Ennakkoratkaisupyyntö, jonka Vrhovno sodišče Republike Slovenije (Slovenia) on esittänyt 29.3.2013 — Damijan Vnuk v. Zavarovalnica Triglav d. d.

1.6.2013   
            
            
               FI
            
            
               Euroopan unionin virallinen lehti
            
            
               C 156/24
            
         Ennakkoratkaisupyyntö, jonka Vrhovno sodišče Republike Slovenije (Slovenia) on esittänyt 29.3.2013 — Damijan Vnuk v. Zavarovalnica Triglav d. d.
   (Asia C-162/13)
   2013/C 156/37
   Oikeudenkäyntikieli: sloveeni
   
      Ennakkoratkaisua pyytänyt tuomioistuin
   
   Vrhovno sodišče Republike Slovenije
   
      Pääasian asianosaiset
   
   
      Kantaja: Damijan Vnuk
   
      Vastaaja: Zavarovalnica Triglav d. d.
   
      Ennakkoratkaisukysymys
   
   Onko moottoriajoneuvojen käyttöön liittyvän vastuun varalta otettavaa vakuutusta ja vakuuttamisvelvollisuuden voimaansaattamista koskevan jäsenvaltioiden lainsäädännön lähentämisestä 24.4.1972 annetun neuvoston direktiivin 72/166/ETY (1) 3 artiklan 1 kohdassa tarkoitettua ”ajoneuvojen käytön” käsitettä tulkittava siten, että se ei sisällä nyt käsiteltävään asiaan liittyviä olosuhteita, joissa vastaajan vakuuttama henkilö on töytäissyt kantajan tikkaita peräkärryllä varustetulla traktorilla heinätöiden aikana ladon edessä, koska tapahtuma ei ole sattunut tieliikenteessä?
   
      (1)  EYVL L 103, s. 1.